PATVIRTINTA

Kupiškio rajono savivaldybės tarybos

2019 m. birželio d. sprendimu Nr. TS-

**SENIŪNAIČIŲ RINKIMŲ ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Seniūnaičių rinkimų organizavimo tvarkos aprašas (toliau – aprašas) reglamentuoja Kupiskio rajono savivaldybės administracijos seniūnijų seniūnaitijų (toliau – seniūnaitija) seniūnaičių rinkimų organizavimo ir vykdymo tvarką.

2. Seniūnaitijų gyventojai, turintys teisę rinkti Kupiškio rajono savivaldybės (toliau – Savivaldybė) tarybą ir deklaravę seniūnaitijos teritorijoje savo gyvenamąją vietą, Lietuvos Respublikos vietos savivaldos įstatymo ir šio aprašo nustatyta tvarka renka gyvenamosios vietovės bendruomenės atstovus – seniūnaičius.

3. Seniūnaitis renkamas 4 metams, **bet ne ilgiau, negu iki išrinkus Savivaldybės tarybą surengtuose seniūnaičių rinkimuose bus išrinktas seniūnaitis.**

4. Seniūnaitis dirba visuomeniniais pagrindais. Seniūnaičiui su jo, kaip seniūnaičio veikla, susijusioms kanceliarijos, pašto, telefono, interneto ryšio, transporto išlaidoms apmokėti, kas ketvirtį skiriama išmoka atsiskaitytinai. Šios išmokos dydį ir atsiskaitymo tvarką nustato Savivaldybės taryba.

5. Seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį Savivaldybės tarybos posėdį susirenka ir prisiekia išrinktos Savivaldybės tarybos nariai. Seniūnaičių rinkimų datą skelbia administracijos direktorius arba administracijos direktoriaus pavedimu – seniūnas. Jeigu seniūnijos neįsteigtos, seniūnaičių rinkimų datą skelbia Savivaldybės administracijos direktorius arba administracijos direktoriaus pavedimu – paskirtas valstybės tarnautojas.

6. Seniūnaičio rinkimų data skelbiama ne vėliau kaip likus 15 dienų iki rinkimų dienos.

7. Seniūnaičių rinkimų data, rinkimų būdas ir kita aktuali informacija apie seniūnaičių rinkimus skelbiama Savivaldybės interneto svetainėje ([www.kupiskis.lt](http://www.kupiskis.lt)), viešai Savivaldybės ir seniūnijos patalpose, skelbimų lentose (ten, kur jos oficialiai įrengtos) ir vietinėse ar regioninėse visuomenės informavimo priemonėse.

**II SKYRIUS**

**KANDIDATŲ Į SENIŪNAIČIUS REGISTRAVIMO TVARKA**

8. Kandidatus į seniūnaičius gali siūlyti tik tos seniūnaitijos, kurioje renkamas seniūnaitis, gyventojai, bendruomeninės organizacijos.

9. Kandidatu į seniūnaičius gali būti pilnametis seniūnaitijos gyventojas, deklaravęs gyvenamąją vietą toje seniūnaitijoje, kurioje jo kandidatūra siūloma į seniūnaičius.

10. Seniūnaičiu negali būti renkamas asmuo, kuris:

10.1. įstatymų nustatyta tvarka pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą;

10.2. yra įstatymų nustatyta tvarka uždraustos organizacijos narys;

10.3. yra tos Savivaldybės tarybos narys, Savivaldybės administracijos direktorius, Savivaldybės kontrolierius, Savivaldybės administracijos valstybės tarnautojas;

10.4. teismo pripažintas neveiksniu tam tikroje srityje.

11. Kandidatas į seniūnaičius turi pateikti seniūnijai:

11.1. sutikimą (pagal aprašo 1 priedą);

11.2. pažymą apie deklaruotą gyvenamąją vietą;

11.3. gyvenimo aprašymą (CV);

11.4. vieną 3x4 cm nuotrauką.

12. Kandidatų į seniūnaičius registracija prasideda prieš 15 kalendorinių dienų ir baigiasi likus 7 kalendorinėms dienoms iki rinkimų. Kandidatų į seniūnaičius sąrašas viešai paskelbiamas seniūnijos skelbimų lentoje ir Savivaldybės interneto svetainėje.

**III SKYRIUS**

**SENIŪNAIČIŲ RINKIMŲ ORGANIZAVIMO TVARKA SENIŪNAITIJOSE, KURIOSE GYVENA NE DAUGIAU KAIP 500 GYVENTOJŲ**

13. Seniūnaitijose, kuriose gyvena ne daugiau kaip 500 gyventojų, seniūnaičiai renkami gyventojų susirinkime, kurį organizuoja seniūnas.

Rinkimų agitacija, neatsižvelgiant į jos būdus, formą ir priemones, draudžiama seniūnaičių rinkimų dieną.

14. Apie gyventojų susirinkimą seniūnas informuoja seniūnaitijos gyventojus savivaldybės interneto svetainėje, viešai savivaldybės ir seniūnijos patalpose, skelbimų lentose ir vietinėse ar regioninėse visuomenės informavimo priemonėse, ne vėliau kaip prieš 15 kalendorinių dienų iki rinkimų. Gyventojų susirinkimas organizuojamas ne anksčiau kaip 17 val.

15. Skelbime apie gyventojų susirinkimą turi būti nurodyta seniūnaitijos, kurioje renkamas seniūnaitis, pavadinimas, gyventojų susirinkimo vieta, laikas, seniūnaičių sąrašas, susirinkimo organizatorius bei išvardijamos seniūnaitijai priklausančios teritorijos.

16. Gyventojų susirinkimui pirmininkauja susirinkimo paskirtas asmuo, o susirinkimo sekretoriaus funkcijas atlieka seniūnijos darbuotojas.

17. Seniūnaitis gyventojų susirinkime renkamas atviru balsavimu.

18. Susirinkimo pirmininkas paskelbia kandidatų į seniūnaičius sąrašą. Balsuojama atviru balsavimu už kiekvieną kandidatą.

19. Išrinktas seniūnaičiu laikomas tas kandidatas, kuris surinko daugiausia susirinkime dalyvavusių gyventojų balsų.

20. Susirinkimo rezultatai įforminami protokolu, kurį pasirašo susirinkimo pirmininkas ir sekretorius. Susirinkimo protokolas saugomas seniūnijoje.

**IV SKYRIUS**

**SENIŪNAIČIŲ RINKIMŲ ORGANIZAVIMO TVARKA SENIŪNAITIJOSE, KURIOSE GYVENA DAUGIAU KAIP 500 GYVENTOJŲ**

21. ~~Seniūnaitijose, kuriose gyvena daugiau kaip 500 gyventojų, seniūnaičiai renkami apklausiant gyventojus.~~ **Seniūnaitijose, kuriose gyvena daugiau kaip 500 gyventojų, seniūnaičiai paprastai renkami Savivaldybės tarybos nustatyta tvarka organizuojant gyventojų susirinkimą arba gyventojams balsuojant raštu ar elektroninių ryšių priemonėmis.** Rinkimų agitacija, neatsižvelgiant į jos būdus, formą ir priemones, draudžiama seniūnaičių rinkimų dieną.

22. Rinkimus ir apklausą organizuoja bei vykdo Savivaldybės administracijos direktoriaus įsakymu sudaryta komisija (toliau – Komisija) iš ne mažiau kaip 3 narių, kuri parengia kiekvieno kandidato į seniūnaičių rinkimus apklausos lapus (3 priedas).

23. Atvykęs į apklausą rinkėjas Komisijos nariui pateikia asmens tapatybę patvirtinantį dokumentą ir pasirašo kandidato į seniūnaičius apklausos lape pagal savo deklaruotą gyvenamąją vietą.

24. Pasibaigus apklausai Komisija užpildo seniūnaičio rinkimų apklausos būdu balsų skaičiavimo protokolą (5 priedas).

25. Seniūnaičių rinkimus laimi tas kandidatas, kuris apklausos metu surinko daugiausia rinkėjų balsų.

26. Balsavimo duomenys ir protokolas saugomi seniūnijoje.

**V SKYRIUS**

**SENIŪNAIČIO STATUSĄ PATVIRTINANČIŲ DOKUMENTŲ ĮFORMINIMAS**

27. Seniūnai per 5 darbo dienas išrinktų seniūnaičių sąrašą pateikia Savivaldybės administracijos direktoriui. Seniūnaičių sąrašas yra tvirtinamas Savivaldybės administracijos direktoriaus įsakymu.

28. Seniūnaičiams seniūnai pasirašytinai išduoda seniūnaičių pažymėjimus (6 priedas). Seniūnaičio pažymėjimo formą nustato savivaldybės administracijos direktorius. Pažymėjimai išduodami ne vėliau kaip per 10 darbo dienų po rinkimų.

29. Seniūnaičių pažymėjimai registruojami Seniūnaičių pažymėjimų registravimo žurnale (žurnalo forma nurodyta aprašo 4 priede), kurį tvarko ir apskaito kiekviena seniūnija atskirai.

**VI SKYRIUS**

**SENIŪNAIČIO ATŠAUKIMO TVARKA**

30. Seniūnaitį atšaukia iš pareigų Savivaldybės administracijos direktorius įsakymu, jeigu seniūnaičiu nepasitikėjimą pareiškia ne mažiau kaip 5 procentai seniūnaitijos gyventojų, turinčių teisę rinkti seniūnaitį.

31. Seniūnaitijos gyventojai parašo motyvuotą raštą dėl nepasitikėjimo seniūnaičiu, rašte nurodo datą, gyvenamąją vietą, vardą, pavardę ir pasirašo. Raštas siunčiamas atitinkamai seniūnijai, seniūnijos seniūnas patikrina, ar tai yra seniūnaitijos, kurioje pareikštas nepasitikėjimas seniūnaičiu, gyventojai. Patikrintas raštas persiunčiamas savivaldybės administracijos direktoriui. Savivaldybės administracijoje gavus gyventojų raštą per 5 darbo dienas parengiamas Savivaldybės administracijos direktoriaus įsakymas dėl seniūnaičio atšaukimo iš pareigų.

**VII SKYRIUS**

**BAIGIAMOSIOS NUOSTATOS**

32. Rinkimai laikomi įvykusiais, jeigu rinkimuose dalyvauja ne mažiau kaip 5 procentai seniūnaitijos gyventojų, turinčių teisę rinkti seniūnaitį. Neįvykus rinkimams, pakartotiniai rinkimai organzuojami ne vėliau kaip po 2 mėnesių. Pakartotiniai rinkimai vykdomi vadovaujantis šiame apraše reglamentuota tvarka, tačiau netaikomas šiame punkte nustatytas reikalavimas dėl rinkimuose dalyvaujančių gyventojų skaičiaus. Išrinktam seniūnaičiui suteikiami įgaliojimai ne ilgiau negu iki išrinkus Savivaldybės tarybą surengtuose seniūnaičių rinkimuose bus išrinktas seniūnaitis.

33. Jeigu seniūnaitis atsisako savo įgaliojimų, netenka seniūnaičio statuso pareiškus nepasitikėjimą arba negali atlikti funkcijų dėl ligos (kai laikinasis nedarbingumas trunka ilgiau kaip 120 kalendorinių dienų iš eilės arba ilgiau kaip 140 dienų per paskutinius 12 mėnesių), organizuojami nauji seniūnaičio rinkimai.

34. Savivaldybės administracijai ar (ir) seniūnijai gavus skundą dėl seniūnaičių rinkimų organizavimo tvarkos pažeidimo, savivaldybės administracijos direktorius per 3 darbo dienas nuo skundo registravimo savivaldybės administracijoje dienos sudaro darbo grupę iš 3 valstybės tarnautojų skundui išnagrinėti. Skundas išnagrinėjamas per 10 darbo dienų nuo darbo grupės sudarymo dienos ir išvados teikiamos savivaldybės administracijos direktoriui. Savivaldybės administracijos direktorius, atsižvelgęs į darbo grupės išvadas, turi teisę priimti sprendimą pripažinti rinkimų rezultatus atitinkamoje seniūnaitijoje negaliojančiais ir pavesti seniūnui organizuoti naujus rinkimus vadovaujantis aprašo nuostatomis.

35.Išrinktiems seniūnaičiams per 3 mėnesius nuo jų išrinkimo dienos Savivaldybės administracijos direktoriaus nustatyta tvarka organizuojami mokymai, skirti įgyti kompetencijos, būtinos tinkamai atlikti šiame įstatyme nustatytas seniūnaičių funkcijas.

36. Aprašo nuostatų įgyvendinimo kontrolę atlieka Savivaldybės administracijos direktorius.

37. Aprašo papildymai ir pakeitimai tvirtinami Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Seniūnaičių rinkimų organizavimo tvarkos aprašo

1 priedas

**(Sutikimo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas)

Kupiškio rajono savivaldybės administracijos

\_\_\_\_\_\_\_\_\_\_\_\_\_\_\_\_\_\_\_\_\_ seniūnijos seniūnui

**SUTIKIMAS**

20\_\_m. \_\_\_\_\_\_\_\_\_\_\_\_\_\_\_\_\_\_\_\_d.

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sutinku dalyvauti \_\_\_\_\_\_\_\_\_\_\_\_\_\_\_ seniūnijos

(vardas, pavardė) (pavadinimas)

\_\_\_\_\_\_\_\_\_\_\_\_\_\_\_\_\_\_\_\_ seniūnaitijos seniūnaičio rinkimuose ir tvirtinu, kad:

(pavadinimas)

1. LR teisės aktų nustatyta tvarka nesu pripažintas kaltu dėl sunkaus ar labai sunkaus nusikaltimo padarymo ir neturiu neišnykusio ar nepanaikinto teistumo;

2. LR teisės aktų nustatyta tvarka nesu uždraustos organizacijos narys;

3. nesu Savivaldybės tarybos narys, Savivaldybės administracijos direktorius, Savivaldybės kontrolierius, savivaldybės administracijos valstybės tarnautojas;

4. nesu teismo pripažintas neveiksniu tam tikroje srityje.

Man žinoma, kad, jeigu mano pateiktas sutikimas yra melagingas ar paaiškėtų kitos aplinkybės, neatitinkančios seniūnaičių rinkimų tvarkos, negalėsiu toliau kandidatuoti bei dalyvauti šiuose seniūnaičių rinkimuose ir privalėsiu atsakyti LR tesės aktų nustatyta tvarka.

PRIDEDAMA:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (parašas) (vardas, pavardė)

Seniūnaičių rinkimų organizavimo tvarkos aprašo

2 priedas

Herbas.wmf

**(Balsavimo raštu forma)**

**KUPIŠKIO RAJONO SAVIVALDYBĖS ADMINISTRACIJOS**

**\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJA**

Biudžetinė įstaiga, Vytauto g. 2, 40115 Kupiškis.

Duomenys kaupiami ir saugomi Juridinių asmenų registre, kodas 188774975.

Seniūnijos duomenys: biudžetinės įstaigos filialas, \_\_\_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_, el. p. \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BALSAVIMO RAŠTU BIULETENIS**

***\_\_\_\_\_\_\_\_\_\_\_\_\_\_\_\_\_***

(pildymo data)

Rinkimų vieta (seniūnija) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seniūnaitijos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidatas į seniūnaičius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, adresas, telefonas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aš, žemiau pasirašęs, sutinku, kad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ būtų išrinktas Kupiškio rajono savivaldybės administracijos \_\_\_\_\_\_\_\_\_\_\_\_\_\_\_ seniūnijos \_\_\_\_\_\_\_\_\_\_\_\_\_ seniūnaitijos seniūnaičiu.

| Eil. Nr. | VARDAS | PAVARDĖ | ADRESAS | GIMIMO DATA | PARAŠAS  **sutinku** |
| --- | --- | --- | --- | --- | --- |
| 1. |  |  |  |  |  |

Pasirašo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, adresas, telefonas)

Seniūnaičių rinkimų organizavimo tvarkos aprašo

3 priedas

**KUPIŠKIO** **RAJONO SAVIVALDYBĖS ADMINISTRACIJOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(seniūnijos pavadinimas)

**SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNAITIJOS KANDIDATO Į SENIŪNAIČIUS**

(seniūnaitijos pavadinimas)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vardas, pavardė)

**APKLAUSOS LAPAS Nr. \_\_\_\_**

**20\_\_\_m. \_\_\_\_\_\_\_\_\_\_\_\_\_\_\_d.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Rinkėjo**  **vardas ir pavardė** | **Gimimo data** | **Rinkėjo deklaruota**  **gyvenamoji vieta** | **Rinkėjo parašas**  **SUTINKU** | **Komisijos nario parašas** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Parašus rinko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(komisijos nario vardas, pavardė)

Apklausos lapą išdavė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ seniūnija A. V.

(pavadinimas)

\_\_\_\_\_\_\_\_\_\_\_\_\_\_\_\_\_\_\_\_

Seniūnaičių rinkimų organizavimo tvarkos aprašo

~~4~~ priedas

**(Seniūnaičių pažymėjimų registravimo žurnalas)**

**KUPIŠKIO RAJONO SAVIVALDYBĖS ADMINISTRACIJOS**

**....................................... SENIŪNIJOS**

**SENIŪNAIČIŲ PAŽYMĖJIMŲ REGISTRAVIMO ŽURNALAS**

| Eil. Nr. | Vardas, pavardė | Seniūnaičio pažymėjimo Nr. | Pažymėjimo išdavimo data | Parašas | Pažymėjimo grąžinimo data | Parašas |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Seniūnaičių rinkimų organizavimo tvarkos aprašo

5 priedas

**KUPIŠKIO RAJONO SAVIVALDYBĖS ADMINISTRACIJOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNAITIJOS**

(seniūnijos pavadinimas) (seniūnaitijos pavadinimas)

**SENIŪNAIČIO RINKIMŲ BALSŲ SKAIČIAVIMO PROTOKOLAS**

20\_\_ m. \_\_\_\_\_\_\_\_\_\_\_\_\_\_\_\_ d.

Susirinkimo pirmininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

Susirinkimo sekretorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

|  |  |  |
| --- | --- | --- |
| **BALSAVIMO REZULTATAI:** | | |
| **Eil. Nr.** | **Kandidato vardas ir pavardė** | **Už šį kandidatą atiduotų balsų skaičius** |
|  |  |  |
|  |  |  |
|  |  |  |
|  |  |  |
| **PAKARTOTINIO BALSAVIMO REZULTATAI** | |  |
| **Eil. Nr.** | **Kandidato vardas ir pavardė** | **Už šį kandidatą atiduotų balsų skaičius** |
|  |  |  |
|  |  |  |
|  |  |  |
|  |  |  |

Rinkimuose dalyvavo \_\_\_\_ proc. \_\_\_\_\_\_\_\_\_\_\_\_\_\_\_\_\_ seniūnaitijos gyventojų.

(netaikoma pakartotiniams rinkimams).

\_\_\_\_\_\_\_\_\_\_\_\_\_\_\_\_\_\_\_\_\_\_ seniūnaitijos seniūnaičiu išrintas (-ta) \_\_\_\_\_\_\_\_\_\_\_\_\_\_\_\_\_\_\_\_\_\_ .

(pavadinimas) (vardas, pavardė)

Susirinkimo pirmininkas \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Susirinkimo sekretorius \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Kupiškio rajono savivaldybės seniūnaitijų

seniūnaičių rinkimų tvarkos aprašo

6 priedas

**SENIŪNAIČIO PAŽYMĖJIMAS**

**(Seniūnijos ar Savivaldybės herbas)**

**KUPIŠKIO RAJONO SAVIVALDYBĖS ADMINISTRACIJOS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **SENIŪNIJOS**

**SENIŪNAIČIO PAŽYMĖJIMAS Nr. \_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Vardas, pavardė)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNAITIJOS**

**SENIŪNAITIS**

**Išduotas: 20\_\_m. \_\_\_\_\_\_\_\_\_\_\_\_\_\_\_\_\_\_ d.**

**Galioja iki: 20\_\_m.\_\_\_\_\_\_\_\_\_\_\_\_\_\_\_\_\_ d.**

**Kupiškio rajono savivaldybės**

**administracijos direktorius**

\_\_\_\_\_\_\_\_\_\_\_\_\_\_\_\_\_\_\_

A.V.